नदी से बजरी निकाल रही थी पोकलेन पुलिस को देखकर भागे डंपर चालक
मामला फर्जी रायल्टी का
इटारसी से 14 किलोमीटर दूर जमानी की खर्रा नदी से खनिज के अवैध उत्खनन और फर्जी रायल्टी का खुलासा हुआ है। गुरुवार की शाम एसडीएम अभिषेक गहतोल और तहसीलदार कदीर खान पुलिस बल लेकर खर्रा नदी के घाट पर पहुंचे। सरकारी गाड़ी और पुलिस को देखकर डंपर और पोकलेन मशीन से कूदकर ड्राइवर भागने लगे। खर्रा नदी और रास्ते से पोकलेन मशीन, दाे डंपर और एक गुड्स ट्रक जब्त किया गया है। प्रशासन से खनिज माफिया के आदमियों ने कोई प्रतिवाद नहीं किया। इनसे पूछताछ करने पर पता चला कि नदी से निकाली जा रही बजरी इटारसी से मरोड़ा की निर्माणाधीन रोड पर डालने के लिए ले जाई जा रही थी। जांच में पाया गया कि खर्रा नदी के 23 हेक्टेयर रकबे में सिर्फ एक हेक्टेयर क्षेत्र में बजरी उत्खनन की अनुमति खनिज विभाग ने दे रखी थी लेकिन न तो रकबे का सीमांकन करवाया गया न ही सीमा चिह्न लगाए गए। इसका फायदा उठाकर खनिज माफिया पूरे 23 हेक्टेयर क्षेत्र से मनमाने ढंग से खनिज का उत्खनन कर रहा था। जो गाड़ियां पकड़ी गईं उनके कागजात नहीं मिले। जब रायल्टी के बारे में पूछा तो डंपर वालों ने सिवनी मालवा के गुरंज घाट की रसीदें पकड़ा दीं।
खर्रा नदी पर पोकलेन मशीन से बजरी निकाली जा रही थी। मशीन चला रहे व्यक्ति को एसडीएम के इशारे पर पुलिस ने घेराबंदी करके पकड़ा। पोकलेन व डंपर ड्राइवर को वहीं बैठा दिया गया। पोकलेन को थाने ले जाने प्रशासन के अधिकारी ट्राला आने का इंतजार करने लगे। किसक पोकलेन मशीन: प्रशासनिक अधिकारी बोले, पोकलेन किसकी है इसके बारे में पूछताछ की जा रही है। सरकारी रिकार्ड में डंपर, ट्रक और पोकलेन मालिकों का नाम जांच के बाद दर्ज होगा।
शाम 6.15 बजे
खर्रा नदी के 23 हेक्टेयर रकबे में से खनिज उत्खनन की विभागीय अनुमति सिर्फ एक हेक्टेयर क्षेत्र के लिए थी। लेकिन इस रकबे का कोई सीमांकन स्थल पर नहीं पाया गया। सीमा चिह्न भी नहीं लगे थे। यह नियम विरुद्ध है।
खनिज अधिकारी से बात की तो यह तथ्य भी सामने आया कि बजरी निकालने पोकलेन मशीन का उपयोग नहीं किया जा सकता। इसके बावजूद खनिज माफिया धड़ल्ले से पोकलेन मशीन चलवा रहा था।
अनुमति एक हेक्टेयर की, स्थल पर न सीमांकन न सीमा चिह्न
रेत माफिया का खदानों पर दबदबा
एसडीएम अभिषेक गहलोत ने बताया मुखबिर की सूचना पर हम लोग सरकारी वाहन से गुरुवार की शाम 4.30 बजे अवैध उत्खनन की जांच करने जमानी की खर्रा नदी की ओर रवाना हुए। बतौर सुरक्षा पथरौटा थाने से पुलिस बल साथ था। जमानी से तिलक सिंदूर के कच्चे रास्ते पर बजरी के डंपर और ट्रक आते दिख गए। एक डंपर का ड्राइवर तो हमें देखकर भाग गया। दो वाहनों के ड्राइवर पकड़ा गए। नदी में चल रही पोकलेन मशीन दूर ले जाकर छुपाने की कोशिश की गई। ये वाहन किसके हैं पता किया जा रहा है। रायल्टी चेक की तो गुरंज घाट की निकली: खर्रा नदी में अवैध उत्खनन की शिकायत सही निकली। तहसीलदार कदीर खान ने बताया खदान रोड के मोड़ पर डंपर आते देखा तो हम सतर्क हो गए। डंपर ड्राइवर से रायल्टी दिखाने को कहा। उसने रायल्टी की जो पर्ची दिखाई वह सिवनी मालवा के गुरंज घाट की निकली। ड्राइवर पूछताछ में गोलमोल जवाब देता रहा।
शाम 5.47 बजे
पीले डंपर के पीछे एक दूसरा गुड्स ट्रक आता दिखाई दिया। प्रशासन के दल ने उस डंपर को रोका और ड्राइवर को उतारा। ट्रक बजरी से भरा हुआ था। ड्राइवर संतोषजनक जवाब नहीं दे पाया।
किसका गुड्स ट्रक: गुड्स ट्रक पर एमपी 04 जीए -1134 की नेम प्लेट लगी पाई गई। इस नंबर को सर्च करने पर ट्रक डोलरिया के धमासा गांव निवासी नारायण प्रसाद कुशवाहा का पाया गया। ट्रक के पहले ऑनर में भोपाल की अनुराधा शर्मा का नाम था।
डंपर से ड्राइवर को उतारा
शाम 5.45 बजे
तिलक सिंदूर से जमानी रोड पर पीले रंग का बजरी से भरा डंपर खर्रा घाट से आ रहा था। पुलिस को देखकर ड्राइवर डंपर से कूदकर भागा। तलाशी लेने पर डंपर में कोई कागजात नहीं मिले।
किसका डंपर: डंपर पर एमपी 05जी-7156 की नंबर प्लेट लगी थी। भास्कर ने सर्च करने पर पाया कि यह डंपर होशंगाबाद के गौतम बड़ोदिया का है। इस नाम पर 30 अप्रैल 2014 को वाहन रजिस्ट्रेशन परिवहन विभाग ने किया था।
कागजात भी नहीं मिले
खर्रा नदी में रेत की
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva